CELEX: 22007D0027
Language: hu
Date: 2007-04-27 00:00:00
Title: Az EGT-Vegyesbizottság 27/2007 határozata ( 2007. április 27. ) az EGT-megállapodás XIII. mellékletének (Közlekedés) módosításáról

9.8.2007   
            
            
               HU
            
            
               Az Európai Unió Hivatalos Lapja
            
            
               L 209/48
            
         AZ EGT-VEGYESBIZOTTSÁG
   27/2007 határozata
   (2007. április 27.)
   az EGT-megállapodás XIII. mellékletének (Közlekedés) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2006. december 8-i 155/2006 EGT-vegyesbizottsági határozat (1) módosította.
            
         
               (2)
            
            
               A polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK európai parlamenti és tanácsi rendeletet (2) a 2004. december 9-i 179/2004 EGT-vegyesbizottsági határozat (3) bizonyos módosításokkal belefoglalta a megállapodásba.
            
         
               (3)
            
            
               Az Európai Repülésbiztonsági Ügynökség szabványosítási vizsgálatok elvégzésével kapcsolatos munkamódszereiről szóló, 2006. május 16-i 736/2006/EK bizottsági rendeletet (4) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a 66q. pont (2042/2003/EK bizottsági rendelet) után az alábbi ponttal egészül ki:
   
      
                  „66qa.
               
               
                  
                     32006 R 0736: a Bizottság 736/2006/EK rendelete (2006. május 16.) az Európai Repülésbiztonsági Ügynökség szabványosítási vizsgálatok elvégzésével kapcsolatos munkamódszereiről (HL L 129., 2006.5.17., 10. o.).
                  A rendelet rendelkezéseit e megállapodás alkalmazásában a következő kiigazításokkal kell értelmezni:
                  
                              a)
                           
                           
                              A 14. cikk a »közösségi megállapodás« kifejezés után kiegészül a »vagy az EFTA-államok és a harmadik ország közötti megállapodás« szavakkal, az »1592/2002/EK rendelet« kifejezés előtt pedig az »e megállapodás alkalmazásában módosított« szavakkal.
                           
                        
                              b)
                           
                           
                              A 17. cikk második albekezdése a következővel egészül ki:
                              »A szabványosított vizsgálatok elemzéséről szóló éves jelentést továbbítani kell az EFTA Felügyeleti Hatóságának.«”
                           
                        
            
   2. cikk
   A 736/2006/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. április 28-án lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. április 27-én.
      
         
            az EGT-Vegyesbizottság részéről
         
         
            az elnök
         
         Alan SEATTER
      
   
   
      (1)  HL L 89., 2007.3.29., 29. o.
   
   
      (2)  HL L 240., 2002.9.7., 1. o.
   
   
      (3)  HL L 133., 2005.5.26., 37. o.
   
   
      (4)  HL L 129., 2006.5.17., 10. o.
   
   
      (5)  Alkotmányos követelmények fennállását nem jelezték.